Hamm
Hamm er borg í þýska sambandslandinu Norðurrín-Vestfalíu og er með 180 þúsund íbúa (2019).

Lega 

Hamm liggur fyrir norðaustan Ruhr-héraðið, norðarlega í sambandslandinu. Næstu borgir eru Dortmund til suðvesturs (25 km), Münster til norðurs (40 km) og Bielefeld til norðausturs (60 km).

Skjaldarmerki 
Skjaldarmerki Hamm er nær alveg gult en fyrir miðju þrjár litlar rendur með hvítum og rauður skákreitum. Merki þetta var þegar til á 13. öld, en var tekið upp í núverandi formi 1934.

Orðsifjar 
Hamm hefur ætíð heitið svona. Orðið merkir beygju í árfarvegi, en borgin stendur við samflæði Lippe og Ahse. Á latnesku heitir borgin Hammona.

Söguágrip 

 Borgin Hamm var stofnuð árið 1226 af greifanum Adolf I von der Mark. Hún kemur að öðru leyti ekki við sögu í gegnum miðaldirnar. 
 Um miðja 16. öld urðu siðaskiptin í borginni.
 1609 varð Hamm eign Brandenborgar (þ.e. prúsnesk) með erfðum.
 1734 varð stórbruni í borginni sem eyðilagði 200 hús. Annar stórbruni varð 1741.
 1792 settist Loðvík 18. Frakkakonungur að í borginni eftir byltinguna í Frakklandi, ásamt bróður sínum sem seinna varð Karl X.
 1815, við endurskipulagningu eftir Napoleonsstríðin, varð Hamm hluti af Westfalen,.
 1911-13 var áin Ahse færð úr miðborginni til að skapa meira byggingarpláss.
 Í heimstyrjöldinni síðari varð Hamm fyrir töluverðum loftárásum sem eyðilögðu 60% borgarinnar.
 1945 hertóku Bandaríkjamenn borgina, sem var á hernámssvæði Breta.
 1975 voru nokkrir nágrannabæir innlimaðir Hamm og fór íbúafjöldinn þá langt yfir 100 þúsund.

Frægustu börn borgarinnar 
 (1951) Horst Hrubesch knattspyrnukappi

Byggingar og kennileiti 

 Pálskirkjan er aðalkennileitið í miðborginni. Hún var reist á 14. öld.
 Glerfíllinn er einkennismerki borgarinnar Hamm. Hann var reistur 1984 sem hluti af mikilli garðasýningu og stendur í Maximilianpark. Hann er nokkra tugi metra hár og er innangengur.

Tilvísanir

Heimildir 
 

Borgir í Þýskalandi
Hansasambandið